Գյումրու 150-ամյա դրամատիկական թատրոնը քաղաքի մշակութային աշխույժ կյանքում կարևորագույն դերակատարներից է: Արտաքնապես լուռ, ծանրակշիռ և հնամենի շենքից ներս մտնելիս, անմիջապես տրամադրություններն այցելուի մոտ փոխվում են: Թատրոնական շունչն ու ակտիվությունն ամենուր է: Նախ, առաջարկում են բարձրանալ ամենավերև՝ տանիք, որտեղ օրերս բացվեց «Տանիքի տակ» նոր փորձասենյակը: Այստեղ կտեսնեք աճեմյանցիների գոհունակ ժպիտներն ու կլսեք նրանց հետաքրքիր զրույցները: